“મતલબ આપણી આબરૂનો કાંક પુરાવો. અસલમાં આ સાલ ઘાલ્યું વાત હલાવનાર ધંધાદારી વચેટિયા ગોકળ નેણશીએ, આ લોકો હાલ લોકિકે ડેડાણ આવ્યા હશે ન્યાં આ ગોકળ નેણશી પોગી ગ્યો, એણે મોકો જોઈએ વેણ નાખ્યું કે કાકુભાબાપુ, અમારા ગામના ગોલુભાની ફેમિલીમાં એક લાયક મુરતિયો છે.નામ સરુભા ગોલુભા રાજવંશી, ખાધે અને પીધે બહુ સુખી છે. બિલ્ડિંગના કંત્રાટી છે, રૂપિયો ઘરમાં આરે ફાટ્યો બારે જાય છે. બિલકુલ તમારી કુંવારીબાને લાયક ઘરબારવર છે. બસ, એકવાર આવીને પધરામણી કરો. જાત્યે આવીને જોઈ જાવ.”